Nieverwisselbare item

'n Nieverwisselbare item (NVI) (Engels: non-fungible token - NFT)  is 'n spesiale soort kriptografiese item of bewys (token) wat iets unieks voorstel; nieverwisselbare items is dus nie onderling uitruilbaar nie. Dit is in teenstelling met kripto-geldeenhede soos bitcoin, en baie netwerk- of hulpbron bewyse wat vervangbaar van aard is.

Gebruike
Nieverwisselbare items  word gebruik om verifieerbare digitale skaarsheid te skep, sowel as digitale eienaarskap, en die moontlikheid van bate-uitruilbaarheid op verskeie platforms te skep. NVI's word in verskeie spesifieke toepassings gebruik wat unieke digitale items soos kripto-kuns, digitale versamelstukke en aanlyn-speletjies benodig.

Kuns was 'n vroeë gebruiker vir NVI's, en die blokketting in die algemeen, vanweë die vermoë om bewys te lewer van egtheid en eienaarskap van digitale kuns wat andersins die potensiaal vir massa-reproduksie en ongemagtigde verspreiding van kuns via die internet gehad het. In Februarie 2021 begin 'n opgewondenheid toe die Amerikaanse  digitale kunstenaar Beeple se werk "Everydays. The first 5000 days" die eerste NVI-kunswerk word wat in een van die grootste veilingshuise Christie's gelys word. Hierdie  collage van beelde  is op 11 Maart 2021 vir VS$ 69,34 miljoen verkoop, wat dit die derde duurste kunswerk van 'n lewende kunstenaar maak.  In Februarie 2021 is die meem-animasie Nyan Cat op 'n internetmark verkoop vir VS$ 600 000.   

Later het gewilde blokketting speletjies soos CryptoKitties gebruik gemaak van NVI's op die Ethereum-blokketting. NVB's word gebruik om bates in die spel voor te stel, en word deur die gebruiker beheer, in plaas van die speletjie-ontwikkelaar.  Hierdeur kan die bates op derdepartymarkte verhandel word sonder toestemming van die speletjie-ontwikkelaar.

 Standaarde 
Spesifieke bewysstandaarde is geskep om die gebruik van 'n blokketting in speletjies te ondersteun. Dit sluit die Ethereum ERC-721-standaard van CryptoKitties in, en die meer onlangse ERC-1155-standaard.

ERC-721 Standaard
ERC721 was die eerste standaard vir die voorstelling van nie-vervangbare digitale bates. ERC721 is 'n oorerflike standaard vir 'n vaste kontrak, wat beteken dat ontwikkelaars maklik nuwe ERC721-voldoende kontrakte kan skep deur dit uit die OpenZeppelin-biblioteek in te voer.

ERC-1155 Standaard
ERC1155 bring die idee van semi-vervangbare na die NVI-wêreld, sowel as 'n versameling van ERC721-funksionaliteite, wat beteken dat 'n ERC721-bate met ERC1155 geskep kan word. 

Groei en hoofstroom-aantrekkingskrag

Nie-vervangbare bewyse het die eerste keer gewild geraak toe CryptoKitties viraal geword het en daarna 'n belegging van $ 12,5 miljoen ingesamel het.  RareBits, 'n mark en ruil vir nieverwisselbare items, het 'n belegging van VS$ 6 miljoen ingesamel.  Gamedex, 'n versamelplatform vir versamelbare kaarte wat deur NVI's moontlik gemaak is, het 'n VS$ 800 000-saadronde ingesamel. Decentraland, 'n virtuele wêreld wat op blokketting gebaseer is, het VS$ 26 miljoen ingesamel in 'n aanvanklike kriptobewysaanbod  en het vanaf September 2018 'n interne ekonomie van VS$ 20 miljoen gehad. Nike het 'n patent vir sy blokketting-gebaseerde NVI-hardloopskoene genaamd CryptoKicks.  'n Duitse konseptuele kunstenaar het die opspraak rondom NVI kuns vergelyk met die 17de-eeuse Tulpmania en 'n enkele deursigtige pieksel te koop aangebied om sy punt te maak.Max Haarich, https://1e9.community/t/historisch-oder-hysterisch-der-neue-hype-um-nft-kunst-auf-den-punkt-gebracht/9363 , Historisch oder hysterisch? Der neue Hype um NFT-Kunst auf den Punkt gebracht,2021-02-28, Besoek op 2021-03-01

Die album When You See Yourself van Kings of Leon sal die eerste musikale album wees wat as 'n nieverwisselbare item versprei word.  In Februarie 2021 het die musikant Grimes ongeveer VS$ 6 miljoen se digitale kuns op Nifty Gateway verkoop.

Gedurende Maart 2021 het die kunstenaar Norman O’Flynn en die galery Worldart in Kaapstad die eerste Suid-Afrikaanse  kunstenaar en instelling geword om die kunsmark te betree met ’n nieverwisselbare item - kunswerk.Laetitia People, Kunswêreld gons oor NFT-kunswerk, Beeld, 18 Maart 2021.  https://www.netwerk24.com/Vermaak/Kuns/kunswereld-gons-oor-nft-kunswerk-20210317

 Verwysings 

Kategorie:Rekenaarnetwerke
Kategorie:Kriptografie